Exqrch/javanese-Komodo-pixelgpt huggingface dataset:
Ugi dipunparingi nama Genta Emille, Genta Bongdeoksa utawiGenta Suci Raja Seongdeok, dipundamel awit saking préntahipun Raja Gyeongdeok (tahta 742-765), raja kaping 35 saking kraton Silla minangka wujud bakti dhumateng sang bapak, Raja Seongdeok (?-737, tahta 702-727)
Raja Gyeongdeok séda sadèrèngipun genta punika rampun kadamel lan dipunlajengaken déning Raja Hyegong dumugi kapungkasan ing taun 771
Genta Raja Seongdeok ngasilaken swantun ingkang anhap nanging saged betah dumugi tigang menit, durasi ingkang paling dangu ing donya
Nalika wanci dalu, dentang lonceng utawi genta saged mrambat kanthi tebih 3 km
Wonten ing Basa Silla, Emille ateges "ibu"
Miturut legenda, genta mau boten medalaken swantun nalika rampung kapisan
Pendéta kepala paring dhawuh supados genta mau dipunlèlèhaken malih lan miturut mimpinipun, piyambakipun nguncalaken setunggaling laré ing jeronipun
Nalika genta rampung, swantunipun kados tangisan bayi ingkang swantunipun "emille"
Kanggé damel genta, kirang langkung mbetahaken 27 ton perunggu
Nanging tèhnik anggènipun damel taksih dados misteri déning para ilmuwan masa sapunika
Genta kanthi ukuran sami saged dipundamel tanpa awrat, nanging kedah kaliyan pambiyantu tanur inggil lan "perlengkapan" modhèren
Genta kanthi dhuwur 3,75 mèter lan bobot dumugi 19 ton punika dipungandhulaken ngginakaken tangaki wesi kanthi diameter 8,5 cm
Nalika taun 1975 nalika dipunpindhah saking papan sadèrèngipun (Kuil Bongdeok) dhateng Museum Nasional Gyeongju, satunggaling usaha dipunlampahi kanggé nggantos tangkai ingkang sampun sepuh
Nanging dados awrat amargi cincin ing tangkai kanggé nggantung namung mawi diameèter 9 cm.
Gimbap Gimbap punika jinising tetedhan Koréa ingkang wujud sekul dipunbungkus "nori" (suket sagara), kados sushi
Gimbap kondhang minangka tetedhan ingkang dipunbekta nalika plesiran, minggah redi, utawi kridha sanèsipun ing njawi ruangan
Boten dipunngertosi asal-usuling gimbap
Wonten ingkang ngandharaken bilih wewenganing tetedhan punika saking sushi Jepang
Nanging mangkono, kasunyatanipun gimbap punika tetedhan kawula ingkang mirah lan dipundamel saking bahan ingkang gampil
Adhedhasar serat "Dongguk Sesigi" ingkang dipunserat nalika mangsaning Dinasti Joséon, wonten tetedhan ingkang dipunwastani "bokssam" (wungkusan kabegjan) ingkang dipundamel saking sekul gulung ingkang dipunbungkus "kim" (suket sagara garing)
"Bokssam" punika tetedhan kanggé dipuntedha nalika wisata utawi minangka sangu kanggé lelampahan
Ing tengahing warni-warni énggal gimbap ingkang sapunika medal, wonten gimbap ingkang dipunanggep asli saking Koréa, inggih punika gimbap "chungmu" ingkang asalipun saking Chungmu ing pasisir kidul Ujung Koréa
Gimbap "chungmu" boten wonten isinipun nanging namung wujud sekul gulung suket sagara ingkang dipuntedha kalih kimchi lan nus
Bahan kanggé ndamel gimbap inggih punika sekul, daging, lan janganan
Sekul pethak dipunparingi bumbu sarem lan lenga wijèn utawi lenga perilla
Isènipun ugi manéka warni wiwit saking ulam, daging yuyu, tigan, daging iga sapi, kimchi, kéju, ulam tuna lan sanèsipun
Déné bahan ingkang wujud janganan punika timun, bayem, wortel, lan "danmuji" (acar lobak)
Sedanten isènipun lajeng dipungulung, tumuli padatanipun dipunirisi
Werni-warni ing nagari manca
Gimbap dipunpilih minangka tetedhan paling dipunremeni saking 100 tetedhan Koréa déning tiyang njawi
Kalawarti minggon paling ageng ing Kanada, "Straight" nyerat artikel babagan kondhangipun gimbap ingkang nandhingi sushi kanthi irah-irahan "Korean kimbap rolls out of sushi's shadow." Ing antawisipun manéka warni gimbap, medal warni kondhang saking kathah nagara, kados ta Gimbap Prancis lan Gimbap California (Amérika)
Gimbap Prancis dipundamel bènten saking gimbap sanèsipun amargi lembaraning suket sagara garingipun dipungulung ing sekul miturut karemenanipun tiyang Prancis ingkang kirang remen aroma suket sagara garing
Gimbap California dipundamel kanthi isèn woh-wohan kados apokat.
Giok Giok utawi jade inggih punika jinising watu "permata ijo" salah satunggal saking jinis watu permata ingkang wonten ing jeronipun kathah unsur mineral ingkang sampun kapanggihaken lan dipun-ginakaken déning bongso wétan èwunan taun kepengker
Ing sapunika watu giok kathah ingkang asalipun saking tlatah Tibet, Cina lan Birma minongko komoditas ekspor
Giok dipunpitadosi gadhah khasiat damel ayem, bungah, kasarasan, lan keslametan
Ing lelampahaning sajarah bibar kapanggih giok kawéntar minangka "asesoris" lan "perhiasan" nalika èwunan taun kepengker déning peradapan manungsa
Giok ugi dipunagungaken minangka "watu penylamet" ugi "watu kasarasan" déning suku-bebrayan ing Asia Wétan lan ing bawana Afrika ugi Amérika kalebet suku Maya lan Inca
Ing donyaning medis ugi giok dipunpitadosi saged nginggilaken kasarasan ingkang ugi sampun kaginakaken ing peradapan manungsa
Pérangan punika kathah dipuncathet ing "buku keséhatan" kuna lan dipunakoni minangka salah satunggaling sumber ènergi alam
Kajawi punika watu giok saged nginggilaken sirkulasi getih, anti penuaan énggal, nambah kekebalaning awak sarta ngicalaken kesel
Watu giok ugi kathah dipun-ginakaken nalika terapi pijet ceragem
Kajawi punika ing pamadosan nedahaken bilih watu giok punika ngandhut kathah èlemen ingkang wigatos kados ta kalsium, potasium, wesi lan magnesium
Wujud lan ukuran watu giok
Watu giok punika dados watu ingkang paling dipunremeni ing babagan "perhiasan", medis ugi watu punika unik saéngga watu punika kathah model wujud gumantung nalika watu giok mau dipunasah lan dipundamel wujudipun
Wonten ing sajarahipun watu giok punika satunggaling jinis watu permata ingkang dipunasah lan dipundamel wujudipun kanthi manéka ukuran lan model
Giok dipunasah lajeng dipundamel wujudipun wiwit saking seukuran kados méja, patung ageng dumugi patung alit, liontin, anting-anting, ali-ali dumugi kados benik
Wujudipun ugi manéka warni, wiwit ingkang awujud patung Buda, patung naga lan patung sanèsipun, wonten ugi ingkang awujud kothak, longjong, oval, persegi tiga, dumugi persegai kathah
Kajawi wujudipun warni saking watu giok ugi kathah wiwit saking putih, kuning, abrit dumugi ingkang paling kondhang punika ingkang warni ijo.
Guk Guk utawi Tang punika jinising sup khas saking Koréa
Wonten manéka variasi guk dhedhasar cara masak saéngga jinisipun ugi manéka warni
Wigatinipun sup wonten ing kuliner Koréa saged dipuntelusur saking buku masak kuna saking jaman Dinasti Joseon (1392-1910) kanthi irah-irahan "Joseonmussang sinsikyori jebeop" ingkang nyerataken "Guk punika masakan paling wigati angka kalih bibar sekul ing nginggilipun méja dhahar dalu lan kalebet lawuh ingkang paling wigati
Dhahar tanpa sajian guk punika sami kemawon praupan tanpa mata
Boten wonten pista ingkang jangkep tanpa guk"
Wonten kathah jinis guk ingkang dipundamel saking manéka jinis bahan, kados janganan lan daging ugi dipunsajekaken minangka lawuh (lauk) utawi dhaharan utami nalika dipuncampur kaliyan sekul
Padatanipun guk punika dipupérang dados kategori wonten ing ngandhap punika: Kanggé damel malgeunguk kanthi jumlah ingkang kathah punika mbetahaken kathah daging sapi lan dipunmasak kanthi wekdal ingkang dangu
Supados raos saking sup punika dados gurih daging sapi mau dipuntugel alit-alit rumiyin, lajeng dipunparingi bumbu lan dipunoseng lan dipungodhog ing toya
Malgeunguk padatanipun dipunparingi bumbu sarem lan ganjang (kecap asin)
Bahan-bahan isi guk punika kathah antawisipun janganan, daging, ulam, kerang, rumput laut ingkang padatanipun cumawis dhedhasar mangsa
Bèntenipun guk kaliyan tang
"Tang" punika istilah ingkang langkung formal lan kurmat ing kuliner Koréa tinimbang "guk"
Nanging dhaharan kalih punika saged dipunbédakaken
Tang langkung dados masakan mirunggan déné guk punika sup ingkang dipundhahar wonten ing kagiyatan dhahar umum ingkang dipunsajèkaken kaliyan manéka jinis lawuh sanèsipun.
Kashiwamochi Kashiwamochi (柏餅, Kashiwamochi) inggih punika satunggaling kué Jepang ingkang dipundamel saking glepung beras kanthi isi selai kacang abrit
Kué punika kalebet ing salah satunggal jinis mochi lan dipunsebat "kashiwamochi" amargi dipunbungkus ing godhong jinising wit ek ("Quercus dentata", nama Jepang: "kashiwa")
Godhong ingkang dipuginakaken kanggé bungkus punika boten dipundhahar
Kashiwamochi kalebet dhaharan ingkang "istimewa" nalika ngrayakaken Dinten Laré-laré nalika tanggal 5 Mèi wonten ing Jepang
Godhong-godhong tuwa saking wit "kashiwa" boten saged luruh sadèrèngipun wit mau saged nuwuhaken tunas dados gondhong ingkang énggal
Awit saking punika, kué Kashiwamochi punika dipunpitados saged mbeta nasib ingkang saé ugi kaginakaken minangka simbol garis keturunan kulawarga ingkang boten pedhot (tiyang sepuh boten kénging tilar donya sadèrèngipun laré-laré lair)
Adonan kue Kashiwamochi punika dipundamel saking glepung beras lan toya
Adonan mau dipundamel wujud bunder-bunder lajeng dipunisi selai kacang abrit ing pérangan tengah kué mau
Adonan mau lajeng dipuntekuk dados kalih saéngga awujud separoning bunderan
Bibar punika adonan mau dipunolah kanthi cara dipun-dang (dipunkukus)
Manawi sampun mateng, kue Kashiwamochi mau dipunbungkus satunggal-satunggal ngginakaken godhong kashiwa ingkang saged damel kue Kashiwamochi gadhah aroma ingkang khas
Kashiwamochi wiwitanipun kalebet budaya Jepang pérangan wétan
Kue Kashiwamochi punika nembé dipunmangertosi kanthi wiyar ing Jepang kirang langkung nalika masa pamaréntahanipun shogun Tokugawa ingkang kaping 9 Tokugawa Ieshige lan shogun Tokugawa ingkang kaping 10 Tokugawa Ieharu
Wonten ing buku kempalan "kigo" (tetembungan mangsa kanggé haiku) kanthi irah-irahan "Haikai Shogaku-shō" saking taun 1641 déning Saitō Tokugen, kashiwamochi dèrèng dipunsebat minangka dhaharan khas wulan 5
Cathetan babagan kashiwamochi minangka dhaharan ingkang khas wulan 5 punika kapanggih salajengipun ing buku kanthi irah-irahan "Shubeiron" terbitan taun 1661-1673
Kue Kashiwamochi punika kalebet salah satunggaling kué asli Jepang amarhi boten wonten ing tradisi karaméan Tango no Sekku ingkang asalipun saking Cina
Keshogunan Tokugawa gadhah usaha kanggé njagi daimyo saking manéka tlatah ing Jepang kanthi ngawontenaken kuwajiban nyambut damel ing kutha krajan ("sankin kōtai")
Kashiwamochi wiwit dipuntepangi ing Jepang bibar daimyo lan rombongan ingkang makarya ing Edo kondur kanthi mbeta kawruh babagan dhaharan khas saking kutha krajan dhateng tlatah asal piyambakipun
Wit kashiwa ingkang godhongipun kanggé mbungkus kué punika boten tuwuh kanthi waton ing Shikoku utawi ing sisih kilèn wewengkon Kansai
IngJepang pérangan kilèn ingkang boten dipuntuwuhi déning wit kashiwa tiyang-tiyang ugi ngrayak "chimaki" (jinising bakcang ingkang dipunbungkus godhong pring) utawi kashiwamochi ingkang dipunbungkus déning godhong "sankirai" ("Smilax glabra").
Kompeito Kompeito (金平糖, 金米糖, 金餅糖, こんぺいとう, Kompeito) inggih punika kembang gula (permèn) tradhisional Jepang ingkang awujud kados lintang kanthi manéka warni lan raosipun namung legi kemawon
Setunggal kembang gula padatanipun kanthi diamèter antawisipun 5-10 milimèter
Nama "kompeito" punika asalipun saking Basa Portugis, "confeito" ingkang ateges "gula-gula"
Kompeito sareng kaliyan castella lan kembang gula aruheitō dipuntepangaken ing Jepang kirang langkung nalika taun 1550 déning penyadé saking Portugal
Kala punika, tiyang Jepang dèrèng mangertos caranipun damel gula murni
Prosès kanggé damel kembang gula mau mbetahaken gula kanthi cacah ingkang kathah saéngga kompeito punika naté dados panganan ingkang mewah lan langka
Nalika taun 1569, misionaris Portugal Luís Fróis paring persembahan kompeito dhateng Oda Nobunaga nalika nyuwun ijin supados nglampahi pakaryan misionaris ing Jepang
Prosès anggènipun damel kompeito punika kalampahan antawisipun satunggal minggu dumugi kalih minggu utawi langkung
Nalika damel kompeito mawi warni, satunggal panci ingkang mubeng dipun-ginakaken kanggé satunggal warni kompeito
Astana kaisar Jepang gadhah tradisi maringi "cendera mata" wujud papan kué ("kashiki")
Kompeito dipun-ginakaken minangka isi papan kué mau supados para rawuh boten nampi wadhah kué ingkang kothong boten wonten isinipun
Kompeito asring dados salah satunggaling souvenir kanggé para rawuh ingkang dugi ing adicara resèpsi mantènan ing Jepang
Kajawi gula batu, kompeito asring dipunlebetaken ing kalèng biskuit kanggé kepreluan dadakan ing Jepang
Kanthi ancas supados biskuit mau saged dipunsimpen pinten-pinten taun lan rasa boten dados kautamèn
Dipunkajengaken kompeito saged ngrangsang medalipun "air liur" supados biskuit raosipun tansah echo
Kajawi punika warni-warni kompeito supados saged ngicalaken stess déning tiyang ingkang nembé sisah.
Katinona Katinona, (basa Inggris:Cathinone) utawa benzoyletanamina utawa uga bisa diarani Neropedron ya iku zat monoamina alkaloid kang dadi kandhutan ing jero tuwuhan Catha Edulis(Khat) lan mawa kimia arep padha karo efedrina, katin lan zat amfetamin liyané
Panaliti saka Fakultas Farmokologi, Universitad Jenewa, Switserlan, kang jenenge Kalix P, nggawé jurnal kan judhule Pharmacology ana Toxicology, edisi Fèbruari 1992 kang ngandharake yèn zat Katinona ya iku wujud alami saka amfetamin
Katinona nginduksi ucule dopamina saka preparasi striatal kang utama kanggo efel stimulan Chta edulis
Ora kaya amfetamin liyané, katinona kagolong ing jero golongan fungsional keton
Zat amfetamin liyané kang uga mbagi struktur ya iku antiderpresan buprofiona lan stimulan metkatinona
Ing donya internasional, katinona kelebu usada kang dilarang Golongan I ing ngisore Konvensi Zat Psikotropika
Wiwit 1993, DEA ngukuhaké katinona mawa zat adiktif Golongan I ing Undang-Undang Pengawasan Psikotropika
Déné ing Indonesia, Katinona ana ing lampiran Undang-Undang Nomor 35 taun 2009 babagan Narkotika, mawa Narkotika Golongan I ing urutan kaping 35 saka dhaftar mau
Ngadol tuwuhan khat miturut hukum dilegalke ing sapérangan nagara, nanging uga ilegal ing nagara liya
Katinona sintetik (gawéan) uga kerep digunakaké dadi baha utama kang digawé campuran ing rikala ngonsumsi obat-obat terlarang, kaya bath salts ing Amérikah Sarékat
Ana ing strukture katinona duwé sambung gayuhe karo metkatinona, padha karo amfetamina kang ana sambung gayuhe karo metamfetamina
Katinona béda karo amfetamin, dhèwèké duwé atom keton oksigèn (C=O) ing posisi β ing rantai pinggir
Alkohol kang kekandhut ing senyawa katin mawa stimulan ora pati kuat
Konversi biofisiologikal saka katinona menyang katin bisa dilakokake ing godhong Khat.Godhong Khat seger duwé rasio pengonversian saka katinona menyang katin kang luwih gedhé saka godhong garing, saéngga ngewenehi efek psikoaktif kang luwih kuat
Katinona bisa diekstraksi saka Chata edulis utawa disintesis saka α-bromopropiofenona (luwih gampang digawé saka propiofenona)
Arnold Brossi ing bukune taun 1991 ngandharake katinona, kaya déné amfetamin duwé potensi kang kuat anggoné ngrangsang sistem saraf pusat (SSP)
Akeh-akèhé efeke bisa dikira-kira saka 2 pérangan phenylalkylamines (katinona lan katin) ang miturut strukture arep padha karo amfetamin
Katinona ya iku turunan metkatinona kang tinemu ing kandhutan tuwuhan Khat
Iki jinie obat kang dilarang bisa gampang digawé déning oksidasi psedoefedin ing laboratorium ngisor lemah
Ing Katinona struktur kimiane arep kembar karo amfetamin kejaba molekul hidrogrn ditibakake lan digantekake karo molekul oksigèn
Sawisé diawehi oral mawa wujud kapsul, kadar serum puncak katinona kerasa nganto sejam
katinona uga konstituen kang paling kuat kekandhut ing tuwuhan Khat lan duwé struktur kimaia kang arep padha karo amfetamin
Panganggonan katinona kang kakehan bisa nyebabake nafsu mangan ilang, keweden, rikat ngamuk, insomnia, nglindhur lan panik
Panganggo kronis bisa kena ganguan kepribadian lan infark miokard
Mefredona, ya iku turunn katinona kang ora dumadi alami luwih bisa ngeculake serotonin dibandingake karo katinona utawa metkatinona, saéngga efek panganggone padha karo ekstasi
Wong-wong kang nganggo usada iki bisa diuji serum utawa uji urin kanggo mbuktekake kandhutan katinona lan norepedrina; metaboloit mligi.
Nagoya Nagoya (名古屋市, Nagoya-shi) inggih punika kutha krajan saking Prefektur Aichi, Jepang
Kutha punika mapan wonten ing pasisir Samodra Pasifik ing wewengkon Chūbu, pérangan tengah Pulo Honshu
Papanipun ing tengahipun Tokyo lan Kyoto saéngga kutha punika asring dipunsebat "Chūkyō" (kutha krajan pérangan tengah)
Nagoya kalebet kutha paling ageng angka sekawan ing Jepang babagan cacahing penduduk
Kutha punika dados pusat saking Laladan Metropolitan Chukyo ingkang kalebet salah satunggal saking tiga laladan metropolitan Tokyo-Nagoya-Osaka
Stasiun JR Nagoya kacathet ing Buku rekor Guinness minangka bangungan paling inggil ing donya ingkang gadhah stasiun sepur (kereta api)
Penduduk kutha Nagoya nyebat Stasiun JR Nagoya minangka Mèi-eki (stasiun Mèi)
Kawasan Stasiun JR Nagoya lan Sakae kalebet pusat belanja ing ngandhaping lemah ingkang ramé lan wiyar, déné ing kawasan Ōsu kalebet pusat belanja lan barang elektronik
Lambang kutha Nagoya mirib kaliyan aksara kanji kanggé angka wolu
Lambang punika kados gambar stempel "Maruhachi" ingkang naté dipun-ginakaken déning klan Owari Tokugawa (cabang klan Tokugawa ing Provinsi Owari)
Kutha Nagoya mapan wonten ing Daratan cendhèk Nōbi, pérangan "barat daya" Prefektur Aichi
Ing pérangan "barat daya" kutha wonten distrik Minato-ku ingkang kalebet kawasan indhustri lan Pelabuhan Nagoya.Ing pérangan kulon distrik Minato-ku wonten sabin ingkang wiyar
Ing kidul kutha wonten distrik Minami-ku ingkang dados kawasan indhustri, déné ing bagyean lor kutha (distrik Mizuho-ku) dados pusat belanja
Nagoya dipunpérang dados 16 distrik ("-ku"): Transportasi
Nagoya wonten Papan anggegana internasional Chūbu Centrair ingkang mapan wonten ing kutha Tokoname
Papan anggegana Nagoya (Papan anggegana Komaki) ing kutha Komaki dan Kasugai ingkang nampi penerbangan domestik ingkang dipun"operasi"aken déning J-Air
Stasiun Nagoya nawekakenTōkaidō Shinkansen lan jaringan sepur regional ingkang dipun"operasi"aken déning JR Tōkai, Meitetsu, lan Kintetsu
Nagoya ugi gadhah jaringan Kreta ing sangandhaping lemah
Yokohama damel gayutan kutha kembar kaliyan:
Minato, Tokyo Distrik kutha Minato (港区, Minato-ku) inggih punika salah satunggal saking 23 distrik istimewa ingkang mapan wonten Tokyo kidul-wétan Jepang
Tokyo punika satunggaling prefektur saéngga distrik kutha Minato punika sami kaliyan satunggaling kutha
Wonten ing kutha Minato punika wonten papan-papan ing ramé kados ta Odaiba, Roppongi, Shiodome, lan Stasiun Shinagawa ingkang kalebet stasiun sepur (kereta api) Shinkansen
Kutha punika ramé mawi kantor pusat perusahaan ageng, "kedutaan besar", lan "perusahaan asing"
Pusat perkantoran wonten ing Toranomon, Shinbashi, Shiba
Déné Aoyama lan Akasaka kalebet pusat dagang
"Pamukiman mewah wonten ing Azabu lan Shirokanedai, lan pambikakan kawasan énggal dipunwontenaken ing Shiodeome lan Odaiba
Sanajan mapan wonten ing pusat kutha Tokyo, kutha Minato gadhah kawasan taman ingkang wiyar kalebet ing Astana Tōgū, Astana Akasaka ("Geihinkan"), Taman Shiba, lan kawasan ijo ing Shirokanedai
Ing kutha Minato ugi wonten langkung saking 90 nama papan ingkang ngandhut tembung "saka" (坂, "saka" "lerengan, tanjakan")
"Lebar" kutha Minato saking lèr mangidul punika kirang langkung 5,5 km, déné dawanipun kutha saking wétan mangilèn punika kirang langkung 6,6 km
Ing sisih wétan kutha Minato winatesan kaliyan Teluk Tokyo
Ing pucuk sisih lèr, kutha punika winatesan kaliyan kutha Chūō, sisih lèr winatesan kaliyan Chiyoda lan Shinjuku
Ing sisih kulon kutha punika winatesan kaliyan kutha Shibuya, kidul kaliyan kutha Shinagawa, lan ing sisih wétan kaliyan kutha Koto
Kutha Minato dipunbentuk nalika tanggal 15 Maret 1947 saking asling panggabungan distrik Akasaka, Azabu, lan Shiba
Lambang distrik kutha Minato dipuntetepaken ing tanggal 30 Juli 1949, wujud aksara hiragana kanggé "mi" (み, "mi") ingkang mapan ing tengahing bunderan
Ing kutha Minato wonten Sengaku-ji (makam 47 ronin), dan Zōjō-ji ingkang kalebet kuil kulawarga klan Tokugawa
Kutha Minato mapan wonten ing pinggiran kutha Edo
Rumiyin, daimyo ingkang makarya ing kutha krajan damel kawasan punika minangka papan kanggé yasa vila
Kajawi Aula Suntory ingkang asring dados papan konsèr musik klasik, kutha Minato gadhah Musiyum Seni Suntory, Pusat Seni Nasional Tokyo, Musiyum Seni Teien Tokyo Metropolitan, lan Musiyum Seni Nezu
Sedaya jaringan TV swasta Jepang mawi kantor pusat ing Minato-ku.
Mangaka Mangaka (漫画家) inggih punika istilah Basa Jepang kanggé tiyang ingkang nggambar manga
Mangaka gadhah padanan teges kaliyan "komikus"
Nalika taun 2006, kinten-kinten wonten 3000 mangaka profésional ingkang nyambut damel wonten ing Jepang
Nama-nama ing alfabet ngginakaken susunan Barat (nama ngajeng saderengipun nama kulawarga); déné nama-nama wonten ing kanji dipunsusun miturut susunan Jepang (nama kulawarga sadèrèngipun nama ngajeng)
Kathah nama-nama ingkang wonten ing pratélan ngandhap punika ingkang kalebet sesinglon.
Gochujang Gochujang inggih punika pasta lombok ingkang dipun-ginakaken kanggé masakan Koréa kanthi bahan mliginipun punika beras ketan lan bubuk lombok ingkang sampun nglampahi prosès "fermentasi"
Kanthi tradhisional, fermentasi gochujang dipunwontenaken ing plataran griya kanthi wadhah tempayan tembikar mawi ukuran ingkang ageng
Papanipun dipunsukakaken wonten ing alas saking susunan watu ingkang dipunwastani "jangdokdae" (장독대)
Ciri khas saking gochujang punika raosipun ingkang pedes radi legi sanajan katingalipun abrit sanget
Wonten ing Koréa, gochujang punika bumbu ingkang wigati sanget
Asal usul tembung gochujang saking "gochu" (고추, lombok) lan "jang" (bumbu)
Tiyang Koréa dipunprakirakaken wiwit tepang kaliyan lombok nalika taun 1700-an
Miturut "Jungbo Sallim geongje" (증보산림경제, 1765), gochujang dipundamel saking campuran bubuk lombok, bubuk ketan lan pasta dangsul ingkang dipunsimpen dumugi mateng ing ngandhaping srengéngé
Resep damel gochujang punika saking abad kaping 18 mirib kaliyan resep saking abad kaping 19 dumugi sapunika
Bahan baku lan resep gochujang bènten-bènten miturut jaman lan dhaérahipun, saged saking campuran manéka jinis glepung kados ta dangsul, gandhum, milet
Bubuk lombok, sarem pawon, lan kecap asin, lajeng dipunmatengaken kanthi cara fermentasi
Minangka asiling fermentasi, raos pedes dados kirang, lan beras ketan dados legi
Sanajan makaten, sapérangan produsen ugi nambhakaken gula saking beras utawi gula pasir
Kajawi minangka bumbu ingkang wigati kanggé manéka jinis masakan Koréa, gochujang ugi dipuncampur kaliyan sekul lan dipunudhak kados nalika dhahar bibimbap
Gochujang punika bumbu kanggé damel "jjigae" (gochujang jjigae), ngekom daging (gochujang bulgogi), damel "tteokbokki", lan minangka "penyedap" nalika damel naengmyeon
Saus cocol saged dipundamel saking campuran gochujang, kecap asin, bawang, lan lenga wijen
Saos "chogochujang" (초고추장) dipundamel saking campuran "gochujang" kaliyan cuka lan wiji wijeng
Saos punika dipun-ginakaken nalika dhahar "hoe" lan "hoedeopbap"
"Ssamjang" (쌈장) dipundamel saking campuran gochujang, doenjang, bawang bombay, lan godhong bawang.
Hoé Hoé ( [hø~hwe]) inggih punika istilah umum ingkang dipun-ginakaken kanggé nyebat manéka jinis dhaharan Koréa ingkang wujud tugelan ulam seger ingkang saé piyambak utawi daging ingkang boten dipunmasak
"Saengseon hoe" (생선회,生鮮膾) punika irisan tipis daging ulam seger utawi dhaharan sagara sanèsipun (kados sashimi)
"Yukhoe" (육회,肉膾) punika daging sapi mentah ingkang dipunparingi bumbu kecap asin, gochujang, lenga wijen, lan arak beras
"Gan hoe" (간회,肝膾) punika ati sapi mentah ingkang dipunparingi bumbu lenga wijen lan sarem
"Hongeohoe" (홍어회, 洪魚膾) punika irisan daging iwak pari ingkang sadèrèngipun dipunsimpen wonten ing sajeroning guci dumugi nglampahi fermentasi
Saos cocol kanggé "saengseon hoe" ingkang dipunwastani "chogochujang" (초고추장) punika dipundamel saking "gochujang" lan cuka
Sadèrèngipun dipundhahar, hoe saged dipunparingi wasabi utawi dipuncocol dhateng saos "chogochujang" utawi "ssamjang" (쌈장), lan dipunbungkus kaliyan godhong perila utawi godhong selada
Nalika dipunsajekaken, hoe dipunsukakaken ing priring kanthi isi "dangmyeon" supados katingal langkung saé
Wonten ing griya dhahar nalika bibar dhahar "saengseon hoe", lajeng kathah tiyang ingkang mesen "maeuntang" (sup ulam ingkang dipundamel saking kepala ulam lan pérangan ulam ingkang boten saged dipundamel "hoe")